যখন প্রথমবারের মত পাহাড়ের গায়ে সারি সারি অসংখ্য সুসজ্জিত রোহিঙ্গা বসতি দেখলাম, তখন এত অবাক হয়েছিলাম, সেই অবাকত্বের তীব্রতা আমার প্রথম সমুদ্র বা কাঞ্চনজঙ্ঘা দর্শনের বিহ্বলতাকেও হার মানিয়েছিল।বাকরুদ্ধ হয়ে নিষ্পলক চোখে চেয়েছিলাম অনেক সময় ধরে। প্রাণের তাগিদে মানুষ কি না করতে বাধ্য হয় আর সেই বিপন্নপ্রাণ মানুষকে বাঁচাতে প্রতিবেশী দেশটির মানুষের কতই না প্রাণপণ প্রচেষ্টা! যারা মুহুর্মুহু মানবতার পরাজয়ে বিমর্ষ, তারা এখানে এসে দেখতে পারে মানবতা আজও মরে যায়নি, রোহিঙ্গাদের সবকিছু বিলিয়ে আশ্রয় দিয়ে বাঙালিরা আবার প্রমাণ করেছে তারাও মানবতার মাপকাঠিতে অনেক উপরে।হিপোক্রেট পশ্চিমাদের মত তারা কখনই কোথাও দেদারসে অস্ত্র বিলিয়ে অযুত নিযুত প্রাণের সাথে রক্তের হোলি খেলে মানবতার নির্লজ্জ বুলি ঝাড়েনি। কুতুপালং আসার পর থেকে আমার দেশের মানুষকে আর কোন ভাবেই আমি আর খারাপ বলতে পারব না, মানতেও পারব না। বরং আমি এখন মনেপ্রাণে বিশ্বাস করি, আমার বাঙালির মত মানুষ পৃথিবীতে খুব বেশি দেশে নেই। মধ্যপ্রাচ্যের মূর্খ মানুষগুলোর মাঝে দেদারসে ট্রিলিয়ন ডলারের অস্ত্র বিলিয়ে কোটি তাজা প্রাণের অকাল মৃত্যুর মিছিলের আয়োজন যারা করছে, যাদের ড্রোন প্রতি মুহূর্তে কেড়ে নিচ্ছে লাখো ঘুমন্ত শিশুর কচি প্রাণ, তার পর সামান্য কিছু উদ্বাস্তুকে লোক দেখানো যারা আশ্রয় দিয়েছে, তাদের সাথে এদেশের মানুষের তুলনা হতে পারে না, মানবতার মানদণ্ডে আমরা তাদের চেয়ে অনেক উপরে। আর তাদের তথাকথিত সভ্যতার ওপরে আমার আর বিশ্বাস নেই, অবশ্যই সেটা সত্যিকারের সভ্যতা নয়।জাতিসংঘ দূত-মিয়ানমার-নিষেধাজ্ঞা-রোহিঙ্গা